ועדת הכספים, כנסת 25, פרוטוקול מספר 270, 2023-12-19 00:00

משה גפני: בוקר טוב, אני מתכבד לפתוח את הישיבה

משה גפני:  על סדר-היום: דיון בקשה של עשרה חברי כנסת, וגם אני מצטרף לבקשה הזאת - בנושא: הקפאת עליית מס הקנייה על רכבים חשמליים

משה גפני:       אאפשר קודם לחברי הכנסת להציג את הנושא, אבל רק רוצה לומר, שעליית מס הקנייה - דבר לא במקום, העיתוי לא נכון, על אחת כמה וכמה שיש המתח הזה שאי אפשר להעביר כרגע בגלל החותים במיצר שם, והמשמעות של העניין, שזה מעלה את המחיר דרמטית

משה גפני:  לכן אנו סבורים – אלה שהציעו את זה וגם אני, שיש לא להעלות את המחירים

משה גפני:  אאפשר קודם לחברי הכנסת להעלות את העניין

משה גפני:  בועז טופורובסקי, בבקשה

בועז טופורובסקי: שלום, אדוני היושב-ראש

בועז טופורובסקי:  תודה רבה

בועז טופורובסקי:  לא הייתי מזמן אצלך בישיבה

משה גפני: מעניין פה בוועדה

משה גפני:  כדאי שתבוא פעם לפעם

בועז טופורובסקי: בהחלט

בועז טופורובסקי:  תודה

בועז טופורובסקי:  המס הירוק על רכבים חשמליים היה בהתחלה 8%, אחר כך 10%, וב-23' לדעתי 23%

בועז טופורובסקי:  רוצים להעלות אותו עוד פחות משבועיים ל-35%

בועז טופורובסקי:  נכון שזה היה התכנון במקור, אבל אנחנו בתקופה גם שאני חושב שאנו רוצים לעודד את קניית הרכבים החשמליים, גם אנו רוצים לוודא שיהיו רכבים חשמליים לציבור הרחב ולא רק לאנשים עם אמצעים

בועז טופורובסקי:  העלאת מס הקנייה יחד עם ההגבלה, יש תקרה של75 נכפלים, אם אני זוכר נכון, תגרום לזה שלא יהיה רכב חשמלי, לפי מה שאני רואה, בפחות מ-180,000, 200,000 שקל

בועז טופורובסקי:  הדבר הזה אומר שרוב האנשים לא יוכלו לקנות רכבים חשמליים אלא רק אנשים שמרוויחים יותר

בועז טופורובסקי:  זה גם פוגע ברצון שלנו להיטיב עם כדור הארץ וגם בהחלטות שקבעה הממשלה כדי שנרד כמה שפחות בפליטת גזי החממה

בועז טופורובסקי:       אדוני אמר גם את הנושא עם החותים שכבר מעלה את המחירים

בועז טופורובסקי:  יש התחייבויות, אנשים שקנו רכבים לפי המס הקודם ובגלל הפעולות עכשיו הרכבים לא יגיעו עד אחרי השנה הבאה

בועז טופורובסקי:  יש פה הרבה חוסר שוויון וגם עם המלחמה והכול אני חושב, שאם יש צורך מהמדינה אני בטוח שהאוצר יאמר כי אני רואה שבכל שאר המשרדים ממה שבדקנו יש תמימות דעים שלא צריך להעלות את המס הזה אז אם האוצר יאמר ובצדק שצריך להביא עוד הכנסות למדינה, אני לא חושב שההכנסות צריכות לבוא על חשבון רכבים שהם ירוקים וידידותיים לסביבה ועל חשבון שהרכבים האלה כבר יהיו מעבר להישג ידה אלא אולי למצוא דרכים אחרות כמו להעלות אפילו יותר את המס על הרכבים הסופר מזהמים מעבר ל-83% או למצוא דרכים יצירתיות אחרות

בועז טופורובסקי:  בכל אופן, הדרך של למצוא משהו שמצליח בארץ, כי הקנייה של הרכבים החשמליים והרכישה מראה על תהליך שבו אולי בסופו של דבר – אנו כבר עכשיו עוקפים בגידול את אירופה אבל בסופו של דבר גם ביחסיות נעקוף ויכולים להיות דוגמה ומופת לכל העולם, בואו לא נהרוס את זה אלא נעודד את זה ונמשיך את זה

בועז טופורובסקי:  תודה

משה גפני: תודה

משה גפני:  ששון גואטה לא כאן

משה גפני:  אורית, בבקשה

אורית פרקש הכהן: תודה היושב-ראש על קיום הדיון הזה שגם אני הצטרפתי לבקשה לקיימו

אורית פרקש הכהן:  כל הכיוון הזה של להטיל מס על מכוניות חשמליות זה ללכת לכיוון ההפוך ממה שצריך

אורית פרקש הכהן:  לא ברור לי האירוע הזה משום בחינה - לא מבחינה סביבתית, לא כלכלית

אורית פרקש הכהן:  אלה רכבים שאנו רוצים את המעבר אליהם, גם מבחינת אנרגיה, גם מבחינת הפחתת זיהומים

משה גפני: מתי החליטו על המס הזה?     

נטליה מירנצ'וב: אתן קצת רקע

נטליה מירנצ'וב:  עוד לפני כמעט שני עשורים, כשנקבעה רפורמה במיסוי ירוק, ואז דיברנו שההטבות יינתנו לפי ביצועים סביבתיים של הרכב ולא לפי וטכנולוגיה

נטליה מירנצ'וב:  לפני כחמש שנים נקבע מתווה

נטליה מירנצ'וב:  זה לא חדש המס הזה

משה גפני: תודה רבה

משה גפני:  נחזור אליך

משה גפני:  סליחה, אורית

אורית פרקש הכהן: לא ברור לי הכיוון הזה

אורית פרקש הכהן:  באמת, כאילו כל דבר בחצי שנה האחרונה מגיעים לפה ועושים ההפך

אורית פרקש הכהן:  גם סביבתית אני לא מבינה את ההיגיון בהעלאת המיסוי על הרכבים האלה

אורית פרקש הכהן:  גם מבחינת יוקר מחיה איני מבינה את הרעיון לעשות את זה דווקא כעת

אורית פרקש הכהן:  כשאנו מסתכלים על העמדות המקצועיות, גם מנכ"ל משרד האנרגיה מוציא מכתב ואומר: למה אתם עושים את זה? גם מנכ"ל משרד התחבורה

אורית פרקש הכהן:  זה דרגים יותר מקצועיים – מוציא מכתב שאומר שזה מנוגד למדיניות משרד התחבורה

אורית פרקש הכהן:  אנו כבר רואים את ההדים של הצעד הזה

אורית פרקש הכהן:  הבנתי שעצרו פרסום של קול קורא של משרד האנרגיה שנועד לסבסד עמדות טעינה של רכב חשמלי, ואת זה הסיטו להוצאות מלחמה, אדוני היושב-ראש, כלומר במקום לקחת את הכסף ולשים אותו בסבסוד עמדות טעינה – אחד החסמים הגדולים של הטמעת רכבים חשמליים במדינת ישראל, מסיטים למלחמה ולא אומר לך מה שמרו למרות המלחמה – על זה צעקתי פה מספיק

אורית פרקש הכהן:      יש גם כל הסיפור עם החותים והמשבר בנמלים והמשבר של הובלת מכוניות לישראל מסין, מדרום קוריאה

אורית פרקש הכהן:  אני מבינה שיש בעיות הובלה בים האדום

אורית פרקש הכהן:  זה מעכב אלפי מכוניות, כלומר גם כך נספוג עלית מחירים כנראה בגלל כל בעיות ההובלה הזאת

אורית פרקש הכהן:  אני לא מבינה איך מגיעה הממשלה  הזו ומתעמרת בציבור כל הזמן בנושא הפיסקלי הכלכלי

אורית פרקש הכהן:  את המס על משקאות ממותקים שהורגים אנשים אותם לא מחזירים

אורית פרקש הכהן:  אבל את המס על רכבים חשמליים - מעלים

אורית פרקש הכהן:  אשמח לקבל את ההסבר לזה

אורית פרקש הכהן:  תודה

משה גפני: תודה רבה

משה גפני:  מיכל שיר לא כאן

משה גפני:  מיכאל ביטון

משה גפני:  ניסים ואטורי

משה גפני:  זאב אלקין

משה גפני:  רון כץ, בבקשה

רון כץ: תודה רבה, אדוני

רון כץ:  תודה על קיום הדיון החשוב הזה – אני חושב שזה אחד הנושאים הכי משמעותיים שאנו עושים לא רק ברמה הכלכלית; גם ברמת הסביבה וגם לאן מדינת ישראל רוצה להגיע

רון כץ:  מה אנו מבחינת מדינת ישראל, קובעים לעצמנו למטרה, מבחינת איכות הסביבה, מבחינת איך אנו רואים את העתיד של המדינה שלנו, שמתחבר לעתיד של כל העולם

רון כץ:  אני לא מבין

רון כץ:  נשמע את נציגי האוצר ונבין מה עומד מאחורי זה אבל לא מבין – החלטתם שאתם לא רוצים יותר רכבים חשמליים אז תגידו את זה, אבל אל תעלו את זה כל פעם בפרוסות כאלה ותגרמו לציבור את החוסר ודאות הזה של לקנות, לא לקנות, מה לעשות, האם לא יהיה כלכלי יותר, האם היבואנים לא יביאו עוד רכבים כי יבינו שלא יקנו אותם? חוסר הוודאות הזה – וזה כלל בסיסי בכלכלה – הוא יביא אותנו למצב שאף אחד לא יקנה רכבים חשמליים במדינת ישראל, וכשזה יקרה תצטערו על זה ואז ננסה לחזור אחורה

משה גפני: ודאי לא בתקופה הזו

רון כץ: ודאי, ואתם שוב תרצו להוריד את המיסים כי זה ייעצר ואז שוב נחזור

רון כץ:  אולי פעם אחת מראש נחשוב כמה צעדים קדימה, נבין מה אנחנו רוצים ונעצור את העליות האלה כי לא נוכל להחזיר את הגלגל לאחור ואנו מפספסים את המטרה

רון כץ:  יש החלטות שאי אפשר להבין אותן

רון כץ:  זו החלטה שאי אפשר להבין אותה

רון כץ:  תודה רבה לך על הדיון

משה גפני: תודה רבה

משה גפני:  נעמה לזימי לא כאן

משה גפני:  מנכ"ל משרד האנרגיה, בבקשה, קובי בליטשטיין

משה גפני:  גם שלחת מכתב

קובי בליטשטיין: שלחתי מכתב למנכ"ל משרד האוצר

קובי בליטשטיין:  אציין שהמכתב הוא אחרי המון שיחות, מתחילת השנה העלינו את הסוגיה הזו כבר בדיוני התקציב

קובי בליטשטיין:  המכתב הוא רק הפינאלה של השיח שמתקיים בינינו לאוצר על העניין הזה

קובי בליטשטיין:  אימוץ הרכב החשמלי הוא יעד לאומי במדינת ישראל

קובי בליטשטיין:  מטעמים של יעילות אנרגטית בראש ובראשונה, עצמאות אנרגטית והפחתת התלות בנפט, איכות הסביבה וכל שאר הסיבות הטובות

קובי בליטשטיין:  העלאת מס הקנייה היום תפגע משמעותית בכדאיות לרכוש רכב חשמלי

קובי בליטשטיין:  כבר היום רכב חשמלי הוא יקר בממוצע ב-9% מרכב רגיל, וההעלאה הספציפית הזו תייקר אותו בעוד לפחות 12% כך שזה יהיה כ-30% ייקור הרכב לעומת הרכב המזהם

קובי בליטשטיין:      שנית, כפי שאמר חבר הכנסת, היא תחבל משמעותית במומנטום שקיים היום ברכב חשמלי

קובי בליטשטיין:  היו מדינות שעשו את הטעות הזו כמו ספרד שבאיזה שלב נעצרו ואז רצו לחזור לזה

קובי בליטשטיין:  זה לקח להם הרבה יותר זמן והרבה יותר כסף

קובי בליטשטיין:  לכן המהפכה הזו שאפשר להגדיר אותה כמהפכה, תיעצר או תתעכב לשנים ארוכות

קובי בליטשטיין:      בנוסף, העלאת המס תהפוך את הרכב החשמלי לעשירים בלבד, ואנחנו רוצים את הרכב החשמלי לכל שכבות העם

קובי בליטשטיין:  אנו גם- - -     

אליהו (אלי) רביבו: היום זה לא לאמידים?     

קובי בליטשטיין: היום זה לא רק לאמידים אבל אנחנו רואים את הנוכחות שלו- - -     

אליהו (אלי) רביבו: אתה מסכים איתי שעלותו לא עממית? אז אולי שיציעו דיפרנציאליות?     

קובי בליטשטיין: דיפרנציאליות זה כל מיני סוגי פתרונות, שאפשר לדבר עליהם, רק שוב – בסוף אנו רוצים לראות נוכחות משמעותית של רכב חשמלי ולא רכב מזהם

אליהו (אלי) רביבו: חד משמעית

קובי בליטשטיין: אנו חושבים שיש לדחות את המס עצמו עד צבירת מסה קריטית של רכב חשמלי ואנו אומדים אותה בכ-10% מכלל הרכבים

קובי בליטשטיין:  אנו צופים שאנו יכולים להגיע ליעד הזה – 24', 25, גג עד 26' אפשר להגיע למסה הקריטית הזאת, לצבור אותה, ואז אפשר להמשיך במתווה

קובי בליטשטיין:       יש לזכור, כשכתבו את המתווה הזה, הוא מאוד ישן, בדרך היה לנו הקורונה

קובי בליטשטיין:  היו עוד כל מיני משברים, וכמובן יש המשבר הנוכחי, שהוא משמעותי ביותר כולל הצורך לקחת את כל האוניות האלה – יש יבואנים שרכשו רכבים ורצו להגיע איתם עוד לפני הטלת המס, וכרגע כל הרכבים האלה מתעכבים בים

קובי בליטשטיין:      לסיום, אנו מלווים את זה – וזה הצעד הבא - בהשקעה מסיבית בנושא עמדות טעינה

קובי בליטשטיין:  משרד האנרגיה השקענו בזה כסף רב בנושא עמדות טעינה, ואנו חושבים שזה חלק מלווה חשוב מאוד ומכריע של המהפכה הזו

קובי בליטשטיין:  אנו הולכים להמשיך בנושא הזה

משה גפני: אני יושב פה במתח

משה גפני:  נמצא פה מנכ"ל משרד להגנת הסביבה ואתה

משה גפני:  שני מנכ"לים

משה גפני:  חיכיתי לשמוע מה הדיון אצלכם בין המנכ"לים? מול מנכ"ל משרד האוצר

אורית פרקש הכהן: אבל היה כתוב שהפסקתם את הסבסוד של עמדות הטעינה

קובי בליטשטיין: הסטטוס של עמדות הטעינה של תקציב 23' - הוקפא, אבל אנחנו בתוכנית 24' מגישים תוכנית משמעותית לנושא של עמדות טעינה

קובי בליטשטיין:  אנו בדיונים כבר עם האוצר

ינון אזולאי: אבל מה האוצר ענה לך?     

קובי בליטשטיין: כרגע האוצר לא ענה

ינון אזולאי: לא יכול להיות

קובי בליטשטיין: אמר בשיחות בעל פה שהתשובה שלילית, הם מתכוונים להמשיך עם המתווה הזה וכן להעלות את המס

משה גפני: ינון, אתה מכיר

משה גפני:  גיא סמט, מנכ"ל המשרד להגנת הסביבה

גיא סמט: אוסיף שני דברים

גיא סמט:  אחד, 40% מהפליטות, זיהום האוויר במדינת ישראל, מקורו בכלי רכב

משה גפני: שכנעת אותנו

משה גפני:  אין פה חבר כנסת אחד – יש פה רבים - מסכימים עם מה שאתה הולך לומר

משה גפני:  אתה המשרד להגנת הסביבה

משה גפני:  אנו יודעים מה המשמעות של העניין ומתריעים עליו

משה גפני:  מה אומר לך משרד האוצר? אתה מנכ"ל משרד ממשלתי

גיא סמט: מאחר שזה לא הפתעה, עוד בדיוני התקציב העליתי את זה מול אגף תקציבים

גיא סמט:  אמרתי: זה חלק, אני מוכן שיהיה מהסיכום התקציבי

גיא סמט:  בואו תדחו את זה

גיא סמט:  תעשו מנגנון

גיא סמט:  אגף תקציבים לא היה מוכן לדבר בנושא ואמר שאיתן בעמדתו

גיא סמט:      בנוסף, כשאנו מסתכלים על מה שקורה בעולם, אנו רואים עידוד לכלי רכב חשמליים

גיא סמט:  איך הוא נעשה? במדינות אירופה אומרים ליבואן: יש לך מכסה מסוימת של פליטות

גיא סמט:  אתה לא יכול להביא את כל כלי הרכב המזהמים שיש

גיא סמט:  אתה רוצה למכור – אתה בממוצע תדאג לא להביא לנו את הגרוטאות שמוכרים בכל מיני מקומות אלא תדאג לתמהיל נכון של כלי רכב, ואם לא תעמוד בזה תקבל קנסות

גיא סמט:  פה אנו לוקחים את הכלי שתמרצו באמצעותו, ומשמידים אותו, ואז אנו לא מייצרים שום דבר מאוזן כנגד זה

גיא סמט:  לכן ייצרנו שמדינת ישראל תמשיך לייבא רכבים שהם ישנים, מזהמים

גיא סמט:  גם את זה ביקשנו וזה הופיע כחלק מהסיכוםפ בתקציב

גיא סמט:  ניסינו לבדוק את האופציה של להעתיק את הרגולציה האירופית

גיא סמט:  אולי לא להתמודד באמצעות התמיכה אלא באמצעות תמהיל כלי הרכב שהיבואן צריך להביא, ואנו מעודדים היום יבואנים להביא רכבים ישנים למדינת ישראל, אחרונים בייצור הסדרה שלהם, ורכבים ,מזהמים ואת זה אנו צריכים להפסיק

משה גפני: תודה רבה

משה גפני:  חבר הכנסת דלל

אליהו דלל: אדוני היושב-ראש, המדינה התחייבה, להקטין את פליטות גזי החממה

אליהו דלל:  איך היא עושה את זה – הולכת בדיוק הפוך

אליהו דלל:  אם אנו רוצים להקטין, אנו צריכים פחות זיהום

אליהו דלל:  צריכים פחות רעש

אליהו דלל:  הרבה מאוד דברים שצריכים להביא למטרה הזאת ולמדיניות שהמדינה קבעה

אליהו דלל:  במקביל אנו עושים דברים הפוכים

אליהו דלל:  לכן אני חושב, שיש חשיבות גדולה מאוד לנושא של הרכב החשמלי

אליהו דלל:       יותר מזה, יושב פה מנכ"ל משרד התחבורה לשעבר קובי בליטשטיין, היום מנכ"ל משרד האנרגיה, והוא בעצמו, כל נושא התחבורה הציבורית דאגו שתהיה תחבורה בהמשך כמובן, תחבורה חשמלית, תחבורה ציבורית, כולל בניית חניונים עם עמדות טעינה וכו'

אליהו דלל:  אז המדינה הולכת למגמה הפוכה? לא הגיוני

אליהו דלל:      יש להבין עוד דבר

אליהו דלל:  כשאנו מדברים על כלי רכב יוקרתיים, היום כלי הרכב החשמליים נחשבים כאילו יוקרתיים כי המיסוי גבוה

אליהו דלל:  להפך

אליהו דלל:  צריך להוריד את המיסוי על כלי רכב חשמליים

אליהו דלל:  אין בעיה גם לעשות יחס מסוים בעלות ואז רכבים שהם ממוצעים, אפשר לתת להם את ההטבה ולהקפיא הטבה לכלי רכב שהם יקרים יותר

אליהו דלל:       יותר מזה, אנו כמדינה צריכים לדאוג, שיהיו עמדות טעינה ציבוריות בכל מקום, מה שאין היום, ועמדות טעינה פרטיות צריך להגדיר בהיתרי הבנייה

אליהו דלל:  עשיתי את זה לפני כשנתיים בהיתרי בנייה בנתניה בבניינים רווים – לא בבתים פרטיים

אליהו דלל:  מעל 30% מהחניות יהיה בהן עמדות טעינה כדי לא לראות את המצבים שבהם יש כבלים שנעים החניון

אליהו דלל:  לכן המדינה צריכה ליצור את הדברים האלה, את התשתית הזו וללכת עם זה קדימה ולא נגד המגמה

משה גפני: תודה

משה גפני:  ינון, בבקשה

ינון אזולאי: תודה, אדוני היושב-ראש

ינון אזולאי:  תודה לכל המציעים

ינון אזולאי:  כמובן גם אני מצטרף לנושא

ינון אזולאי:  רק להזכיר – תגידו לי אם אני טועה - לפני 11 חודשים כבר הייתה העלאה של 10%, נכון?     

קובי בליטשטיין: נכון

ינון אזולאי: אנו נמצאים פה בעוד העלאה של 15%, ועוד העלאה של עוד 25%

קובי בליטשטיין: נכון, זה המתווה

ינון אזולאי: 	אז בואו נשלח את כל הרכבים האלה לכריתה ונסגור את הסיפור

ינון אזולאי:  הרי ברגע שלא ניתן את הייבוא של הרכבים האלה, יהיה קשה למכור אותם, הרכבים האלה ייתקעו באיזה מקום, לא יהיו מוסכים שיטפלו בהם כי לא משתלם

ינון אזולאי:  לא מבין את ההיגיון בזה

ינון אזולאי: יחד עם זאת, יש בעיה עם הרכבים היוקרתיים? בסדר, אפשר לפתור כל בעיה אבל גם אותו אחד שנוסע יקר, אין לי בעיה שייסע ברכב חשמלי, אבל יש הפריפריה שהם עם הכי פחות רכבים חשמליים, כי גם שם יש הבעיה הזאת – גם עמדות טעינה, גם במיסוי, ועכשיו ניתן להם אפשרות, אם מורידים את ההנחה במס נוכל לתת להם את האפשרות לקנות רכבים כאלה? לא

ינון אזולאי:  הם ייסעו ברכבים יותר ישנים שמזהמים יותר, ובסופו של דבר זה פוגע בבריאות של כולנו

משה גפני: תודה רבה

משה גפני:  מטי

מטי צרפתי הרכבי: תודה רבה, אדוני היושב-ראש

מטי צרפתי הרכבי:  ראשית, אני נוסעת ברכב חשמלי

מטי צרפתי הרכבי:  התעקשתי להיות בפילוט של הכנסת

מטי צרפתי הרכבי:  עדיין באמת זה לא אידיאלי מבחינת העמדות בפריסה הארצית, אבל זה היה ציווי ערכי שלי

מטי צרפתי הרכבי:  עד עכשיו נסעתי בהיברידיות וברגע שהייתה לי הזדמנות – נוסעת ברכב חשמלי ממליצה לכל אחד

מטי צרפתי הרכבי:      דובר פה על זיהום האוויר, במיוחד בערים גדולות, ועלינו להיות נחושים, לצמצם את זיהום האוויר בערים כי זה אחד המפגעים הכי דרמטיים ברמת בריאות הציבור

מטי צרפתי הרכבי:  כציווי ערכי ומוסרי שלנו כמדינה אנו צריכים לצמצם את- - - הפחמנית ולכן המדינה צריכה להשתדל עד כמה שיותר לעודד רכבים חשמליים

מטי צרפתי הרכבי:      לחבר הכנסת רביבו ששאל קודם, יש היום רכבים במחיר עממי, בטח הסינים שנהנים מהטבות המס, הם במחיר של רכב בנזין, ולכן כן יש אפשרות לעודד רכישת רכבים חשמליים

מטי צרפתי הרכבי:  אנו בעיצומה של מהפכה

מטי צרפתי הרכבי:  אנו רואים את זה

מטי צרפתי הרכבי:  והמדינה צריכה לעודד רכישת רכבים חשמליים בטח אל מול החלופה של רכבי הבנזין

מטי צרפתי הרכבי:      בנוסף, לא רק המעבר בים האדום

מטי צרפתי הרכבי:  אנו מדינת אי, ואנו שואפים כבר כמה שנים ליותר ויותר עצמאות אנרגטית, ולא להיות תלויים בדלק פוסילי וזו אחת האפשרויות שלנו, מה גם שאנו מתקדמים – אולי לא בקצב מספיק, עם היעדים שלנו כאנרגיה חלופית

מטי צרפתי הרכבי:  זו אחת הסיבות

מטי צרפתי הרכבי:  אנו צריכים להימנע עד כמה שניתן מדלק פוסילי, ולהיות עצמאיים עד כמה שניתן אנרגטית, ולכן אני חושבת, שזה אפילו באסטרטגיה של המדינה או במדיניות של המדינה כמה שיותר צריכה בחשמל שייצרנו מאור השמש ומדברים אחרים

משה גפני: זה שאת נוסעת ברכב חשמלי זה מבורך ובסדר, אבל התפקיד שלך חברת כנסת, ולאפשר את המציאות הזו שאנו לא מתקדמים עם העניין הזה להפך - ועוד מעלים מיסים

מטי צרפתי הרכבי: ברור

מטי צרפתי הרכבי:  לכן השורה התחתונה שלי שהיא שצריך להקל במיסוי ושהרכב יהיה כמה שיותר שווה לכל כיס

משה גפני: תודה

משה גפני:  יוראי

יוראי להב-הרצנו: אדוני, תודה רבה לך על הישיבה הזו

יוראי להב-הרצנו:  אני חושב שההחלטה הזו היא שגויה

יוראי להב-הרצנו:  עברתי על התחשיבים של משרד האוצר והנתונים המשתנים שהכריעו את ההחלטה לטובת העלאת המס פשוט לא נכונים כי הברירה שעומדת בפני אדם ששוקל, האם לקנות רכב חשמלי או רכב בנזין היא לא האם לרכוש רכב חשמלי או ללכת לתחבורה ציבורית

יוראי להב-הרצנו:  לכן המשתנים שהכריעו את התחשיב שלכם, שזה גודש, תאונות דרכים או שטח חניה פשוט לא רלוונטיים לאירוע כאן כי הברירה של אדם האם לבחור ברכב חשמלי היא בין רכב חשמלי לרכב בנזין

יוראי להב-הרצנו:  לא לצערי בין רכב לחשמלי לתחבורה ציבורית, וכשמסתכלים על המשתנים שבטבלה שלכם הוגדרו כשוליים כי הגודש הוא האירוע המרכזי בתחשיב שלכם, כשמדברים על זיהום האוויר רואים שהוא גדל ב-150% בין רכב בנזין לרכב חשמלי

יוראי להב-הרצנו:  כשרואים שהרעש שרכב בנזין מייצר הוא בעשרות אחוזים יותר גדול מרכב חשמלי, כשרואים את גזי החממה שרכב בנזין גדול ב-300% מרכב חשמלי, מבינים שההחלטה להעלות את המיסים על רכב חשמלי שגויה גם מבחינת הנתונים שאתם מניחים על השולחן כי הברירה של רוכש הרכב החשמלי היא לא בין רכב חשמלי לקורקינט או אוטובוס אלא בין רכב חשמלי לרכב בנזין ולכן יש לנכות את המשתנים הקבועים שלא רלוונטיים בין סוגי הרכבים

יוראי להב-הרצנו:      יעדי האקלים שישראל מציבה לעצמה, שהם לא שאפתניים בשום קנה מידה מערבי, אנו לא עומדים בהם

יוראי להב-הרצנו:  ההחלטה הזו פוגעת ביכולתנו להשיג את יעדי האקלים שלנו ובראשם הפחתת פליטות הפחמן

יוראי להב-הרצנו:  אם נסתכל בקנה מידה בין לאומי, באוגוסט השנה הנשיא של ארה"ב ביידן פרסום תוכנית עידוד של 12 מיליארד דולר לייצור רכבים חשמליים, תקציב יעד שעד 2030 יהיו 50% רכבים חשמליים על כבישי ארצות הברית

יוראי להב-הרצנו:  איפה אנחנו עומדים ביעדים? אין יעדים בכלל, אנחנו מדברים על פחות מ-2% דריסת רגל רכבים חשמליים בישראל, וזה פשוט לא מספיק

יוראי להב-הרצנו:       כמו חברתי חברת הכנסת הרכבי גם אני נוסע ברכב חשמלי, ואני מאוד מרוצה בייחוד מהסיבות שמניתי – זיהום אוויר, רעש, פליטות פחמן, אבל תשתית ההטענות של הרכבים החשמליים פשוט לא טובה

יוראי להב-הרצנו:  לי אין איפה להטעין ליד הבית כי אני גר בבית משותף ואין לי עמדת הטענה ברחוב

יוראי להב-הרצנו:  אני עושה את המאמץ הזה כי מבין שזה חשוב ויש לכולנו אחריות פה

יוראי להב-הרצנו:  מה הצעד הזה עושה לפריסת תשתיות ההטענה בישראל? האם הוא מקדם אותם או פוגע בהם? לכן לא רק בהיבט הצר של עמדות הטענה לרכבים חשמליים; זה פוגע פגיעה קשה בכל פיתוח תשתית האנרגיה והתשתית החשמלית במדינת ישראל

יוראי להב-הרצנו:  זה צעד שגוי

יוראי להב-הרצנו:  אני מציע לגנוז אותו לחלוטין – לא לדחות אותו

יוראי להב-הרצנו:  להציע הטבות מס נוספות למי שבוחר ובצדק ללכת לרכבים חשמליים

יוראי להב-הרצנו:  זה נכון לא רק סביבתית אלא גם כלכלית

משה גפני: תודה רבה

משה גפני:  חבר הכנסת קרויזר

יצחק קרויזר: תודה רבה, אדוני היושב-ראש

יצחק קרויזר:  הבשורה של ההגעה של רכבים חשמליים הייתה ענקית לתושבי הפריפריה

יצחק קרויזר:  מי שגר בקצה רמת הגולן - אין לנו תחבורה ציבורית

יצחק קרויזר:  יש, היא לא כל כך רלוונטית

יצחק קרויזר:  זה נושא אחר שנדבר עליו עם משרד התחבורה

יצחק קרויזר:  מי שגר בפריפריה מחזיק שני כלי רכב באופן אוטומטי

יצחק קרויזר:  האחזקה של רכב בנזין או סולר היא דבר יקר

ולדימיר בליאק: לא רק בפריפריה

יצחק קרויזר: אוקיי

יצחק קרויזר:  הוצאות הרכב של תושבי הפריפריה עולות בהרבה על מי שגר במרכז

יצחק קרויזר:  אדוני היושב-ראש, בסופו של יום הרכבים החשמליים היו בשורה והקלה משמעותית על תושבי הפריפריה

יצחק קרויזר:  ברגע שאנחנו מדברים – כפי שאמר חבר הכנסת ינון, זו כבר העלאה שנייה

יצחק קרויזר:  זה משמעותי, אלפי שקלים בשנה לכל משפחה

יצחק קרויזר:  לכן אני רוצה שמשרד האוצר ישים את הדברים על השולחן

יצחק קרויזר:  אם אתם יוצאים בגזירות כלכליות על תושבי הפריפריה, תגידו: אנו בעד שלאנשי הפריפריה יהיה קשה, אנחנו יכולים לעשות שיהיה להם עוד יותר קשה, אז נעלה מיסים גם על הדבר הקטן הזה מבחינתם, עוד מיסים על רכבים חשמליים

יצחק קרויזר:  לכן אני מצטרף למה שאמרת, חבר הכנסת יוראי

יצחק קרויזר:  יש לגנוז את זה ולתת עוד הטבות כלכליות למי שעובר לרכבים חשמליים, ואני בכלל לא מתחיל לדבר על איכות הסביבה וכו'

יצחק קרויזר:  להקל כמה שניתן על תושבי הפריפריה וזו חובתנו כאן בוועדה

יצחק קרויזר:  אשמח לשמוע שיש פה התנגדות מקצה לקצה למהלך הנורא הזה של האוצר כנגד תושבי הפריפריה

יצחק קרויזר:  תודה

משה גפני: תודה רבה

משה גפני:  יש התנגדות מקצה לקצה, זה ברור לגמרי

משה גפני:  חבר הכנסת חמד עמאר

חמד עמאר: אדוני היושב-ראש, אני יושב פה וכל כך מופתע

חמד עמאר:  בדרך כלל מביאים מיסים על משהו שקונים, אנשים רוצים לרכוש, ורצים לקנות רכב חשמלי

חמד עמאר:  אנו רואים שרק 2% קנו רכב חשמלי במדינת ישלאל, ויש להם בעיות בעמדות טעינה

חמד עמאר:  דיברתי עם אנשים שיש להם רכב חשמלי

חמד עמאר:  אמרו לי: אחת הבעיות שלנו - שאנחנו רוצים לנסוע למקומות רחוקים ולא יודעים אם נמצא עמדת טעינה או לא

משה גפני: הנה, חברים שלנו, שיש להם רכב חשמלי ואין להם עמדות טעינה

משה גפני:  אלא אם כן זה נתניה

חמד עמאר: כל העולם מעודד רכב חשמלי ומדינת ישראל לא רוצה רכב חשמלי

חמד עמאר:  המס הזה אומר שאנו לא רוצים רכב חשמלי במדינת ישראל, כי אם היה לי 20% רכבים חשמליים, היית אומר: אנשים רוכשים, אבל כשיש לי 2% רכבים חשמליים ומניח עכשיו מס על אותם רכבים, על רכב חשמלי, זה אומר לאנשים שיעלה את המחיר, ומה שאמר מנכ"ל משרד האנרגיה כאן – יעלה את המחיר בעוד 12%

חמד עמאר:  אז מי שרוצה לקנות רכב, ממילא אין לו עמדת טעינה ולא ימצא עמדת טעינה וממילא הציבור לא רץ לקנות היום רכבים חשמליים, לא יקנה רכב חשמלי

חמד עמאר:  אנו כמדינת ישראל אומרים ואני חושב שהאוצר אומר את זה שאנו לא רוצים רכבים חשמליים במדינת ישראל

חמד עמאר:  האוצר, המס הזה אומר לאנשים: אל תביאו רכב חשמלי, אל תייבאו אותו

חמד עמאר:  תיסעו ברכב בנזין, כי אם היה לי 20% או 30%, הייתי אומר: שמים עוד 15% כי יש דרישה

חמד עמאר:  אבל אין דרישה, 2%

חמד עמאר:  להפך

חמד עמאר:  צריך לעודד את האנשים לקנות רכב חשמלי, כי זה פחות מזהם ואנחנו רוצים להוריד את הזיהום כאן במדינת ישראל

חמד עמאר:  אנו להפך עושים עכשיו ומוסיפים עוד מס

חמד עמאר:      ראיתי את מנכ"ל משרד האנרגיה, דיבר מאוד יפה וגם מנכ"ל משרד איכות הסביבה

חמד עמאר:  רציתי לראות גם את מנכ"ל משרד האוצר, שיבוא להסביר לנו למה החליט להוסיף מס על רכב חשמלי שפחות מזהם, פחות מזיק לבריאות, ועכשיו הוא מוריד את המס על המשקאות?     

משה גפני: עזוב את המשקאות

משה גפני:  יש על זה קונצנזוס

חמד עמאר: זה משחק, לא יודעים מתי יחזיר, מתי יוריד את המיסים

חמד עמאר:  לכן אני אומר לכם באוצר: חפשו הכנסה אחרת

חמד עמאר:  רכב חשמלי צריך לעודד

חמד עמאר:  אני יודע שחסר כסף וצריך הכנסה אבל אל תלכו על הרכב החשמלי

חמד עמאר:  אנו צריכים לעודד אנשים

משה גפני: תודה רבה

משה גפני:  בבקשה, חבר הכנסת אליהו רביבו

אליהו (אלי) רביבו: אדוני היושב-ראש, אני מצטער שאני מסיט את הדיון לנקודה אחרת ואולי הגיע הזמן שנקרא לילד בשמו

אליהו (אלי) רביבו:  הרצון והצורך להעלות את המס היא לשפות בגין חוסר הכנסה שהיא תוצאה מגביית מס הבלו

אליהו (אלי) רביבו:  הואיל ואין צורך בשימוש בדלק ואין דרך לגבות אותו מס, כשהאמת היא שחלק ממס הבלו בא לשפות בגין הוצאות שיש כתוצאה משימוש בתשתיות

אליהו (אלי) רביבו:  זה חלק מהרציונל המרכזי

אליהו (אלי) רביבו:  לפיכך אני מבקש לשאול, מדוע אינכם פועלים לאפיקים תחשיבים שונים, למשל שהתחשיב יהיה על בסיס מס גודש או בגין נסיעה – כמה שנסעת כך תשלם?     

חמד עמאר: למס גודש התנגדתם חזק מאוד, הליכוד

אליהו (אלי) רביבו: אני לא התנגדתי, זו לא הגישה שלי, כי אנו מבינים שבמס יש שלושה מרכיבים מרכזיים

אליהו (אלי) רביבו:  כשאנו לא שמים אליהם לב, אנו מפספסים את המהות שאנחנו מבקשים לעודד נסיעה ברכב חשמלי

אליהו (אלי) רביבו:  רכיב אחד הוא הכנסה למדינה

אליהו (אלי) רביבו:  יש להודות באמת ועכשיו זקוקים לו יותר

אליהו (אלי) רביבו:  רכיב שני הוא בגין שימוש באותן תשתיות, ושלישי, זה להיאבק ולתמרץ רצון למנוע זיהום אוויר

אליהו (אלי) רביבו:  אם נבחן תחשיבים שונים, שיהיו או תוצאה בגין כמות הנסיעות שאדם נוסע, או המקומות שבהם הוא נוסע בשעות העומס, קרי מס גודש, ייתנו לנו מענה הוליסטי, ויאפשרו גם הוזלה של הבאת רכבים חשמליים, ומצד שני, יעשו סדר ושכל הגון בין כלל האוכלוסייה

אליהו (אלי) רביבו:  אני מבקש את ההתייחסות

משה גפני: תודה רבה

משה גפני:  ולדימיר, בבקשה

ולדימיר בליאק: אהיה קצר כי את הרוב אמרו פה

ולדימיר בליאק:  אני חייב לומר שאני לא לגמרי מתחבר לרצון של ההעלאה הזאת ומסכים לגמרי עם מה שיוראי אמר

ולדימיר בליאק:  הבחירה היום לרוב לצערי בין רכב אחד לאחר ולא בין רכב לתחבורה ציבורית, ולכן בנסיבות אלה אנו צריכים לקבל התייחסות ולדחות את ההעלאה

ולדימיר בליאק:  תודה

משה גפני: תודה רבה

משה גפני:  משרד האוצר, קיימנו דיונים בנושא

משה גפני:  מה שאמרו כאן החברים גם לגבי עמדות טעינה אבל גם בנושא עצמו – הייתה מגמה, והוותיקים ביניכם יודעים, הייתה מגמה לעודד רכב חשמלי, והמציאות הזו של לומר שהייתה תוכנית כזו ושהיום תיושם, זה לא מתקבל על הדעת בשום מקרה ובשום צורה

משה גפני:      אני גם חי בהרגשה לא נוחה עם זה כי אני מזוהה עם הממשלה, עם משרד האוצר

משה גפני:  זה בתקופה שאנו צריכים לעשות כל מאמץ לעודד את אלה שנפגעים מהחותים במיצר באב אל מנדב

משה גפני:  צריך לעשות כל מאמץ להקל על האנשים האלה

משה גפני:  הם צריכים לעשות היום סיבוב ארוך ואתם עוד הולכים לקחת מהם יותר מס

משה גפני:  יש גם דבר ציבורי כלפי כל העולם, שאנו עוזרים לאלה שמייבאים את הרכבים האלה

משה גפני:  מכל בחינה אפשרית, כל מה שנאמר פה, גם הנושא של המאבק בהגנת הסביבה, לראות מה שעושה ארה"ב, מה שעושים באירופה, ופה לפגוע כך – לא מבין

משה גפני:  מישהו היה צריך לעצור את התהליך הזה במשרד האוצר

ינון אזולאי: ואם אפשר לתת לנו נתונים, כמה רכבים בשנה, מה החיסכון של המדינה, או מה מניעת רווח של המדינה, במצב עכשיו של ה-15%, ומה היה ב-11 חודשים האחרונים

משה גפני: אולי היא תגיד שהם עוצרים את זה, דוחים את זה

משה גפני:  נתונים היא תיתן לך בכל מקרה, אבל קודם כל שתגיד אם היא דוחה את העלאת המס

מירי סביון: קודם כל, החל מ-1

מירי סביון: 1

מירי סביון: 24 בהתאם למתווה שנחקק לפני מספר שנים, גם כשמס הקנייה על רכב חשמלי יעלה ל-35%, ההנחה לרכב חשמלי ביחס לרכב בנזין מקביל יכולה להגיע ל-50,000 שקלים, וביחס לרכב בנזין מזהם יכולה להגיע ל-68,000 ₪ כלומר גם המתווה הקיים עדיין משרד האוצר באמצעות המנגנון של מס קנייה מופחת ממשיך לעודד רכבים חשמליים וזה סכום לא מבוטל

ינון אזולאי: מצד אחד את זורקת את המילה אחוז פה, ומצד שני את אומרת את הסכומים

ינון אזולאי:  את אומרת: יכולנו להגיע עד 35% או עד 60,000

מירי סביון: שוב, הפער הוא במס הקנייה בין 83 ל-35 אחוז, ובנוסף תהיה הנחה של מיסוי ירוק

משה גפני: כל הכבוד

משה גפני:  אם הייתה לי חברה כלכלית גדולה, ואת היית מחפשת עבודה, הייתי לוקח אותך מנכ"לית

משה גפני:  את לוקחת את הדבר השלילי ביותר והופכת אותו לחיובי

משה גפני:  אנחנו הופכים להיות כאלה שעוזרים לרכבים החשמליים?     

מירי סביון: ודאי

מירי סביון:  המדינה ממשיכה לעזור

מטי צרפתי הרכבי: אבל הם יקרים יותר לכתחילה

מטי צרפתי הרכבי:  הם לא שווים לכל כיס

ינון אזולאי: אז רכב שעולה 160,000 שקל יכול להגיע להנחה של 60,000, בסוף ישלם רק 100,000 שקל

ינון אזולאי:  אמרת 60,000 ₪ הנחה

ינון אזולאי:  אני יודע שלא

ינון אזולאי:  דברי אתנו באחוזים

מירי סביון: יכולה להגיע הנחה, הפער הזה בין 83 ל-35 אחוזים יכול להגיע עד הנחה של 50,000 שקלים ועוד הנחה של כ-18,000 בגין המיסוי ירוק

משה גפני: שקלתם לדחות את העלאת המס הזו?     

מירי סביון: זה נשקל

משה גפני: לא לפני חמש שנים

משה גפני:  היום

משה גפני:  מישהו בחן את זה או התקבלה החלטה ככה וזהו? זה נשמע נורא

מירי סביון: כרגע בתוך משרד האוצר ההחלטה להמשיך עם המתווה

נטליה מירנצ'וב: אנו חושבים שזו החלטה נכונה

נטליה מירנצ'וב:  מה שנקבע בזמנו, אין שום סיבה לדחות את זה

נטליה מירנצ'וב:  אנו מדברים על מוצר שהוא רכב חדש, רכב שנרכש בידי שכבות מבוססות

נטליה מירנצ'וב:  זה לא מוצר שנקרא חיוני

חמד עמאר: זה לא המטרה שלנו

חמד עמאר:  המטרה של המדינה שכולם יוכלו

נטליה מירנצ'וב: ישבתי בשקט – בבקשה תנו לי לענות

ינון אזולאי: לענות על מה ששאלנו

ינון אזולאי:  לא על מה שלא שאלנו

נטליה מירנצ'וב: מדברים על מוצר שמייצר עלויות חיצוניות, גודש, שימוש בתשתיות

משה גפני: תעני תשובה על הכול

נטליה מירנצ'וב: אמרתי

נטליה מירנצ'וב:  אנו חושבים שנכון ליישם בזמן שנקבע בחוק

משה גפני: אני רוצה לדעת, האם זה שכל חברי הכנסת סבורים, שלא צריך להעלות בגלל הסיבות שמנו, משחק תפקיד אצלכם בהחלטות?     

ינון אזולאי: אדוני היושב-ראש, שאלת האם זה עלה בדיון עכשיו או בהחלטה

ינון אזולאי:  אמרה לך שלא

ינון אזולאי:  זהו

ינון אזולאי:  את לחשת לה כן והיא אמרה שלא

ינון אזולאי:  עלה בדיון לאחרונה אחרי כל מה שראינו?     

נטליה מירנצ'וב: עלה בדיון והתשובה היא לא

מירי סביון: אני רוצה להוסיף עוד כמה נתונים

מירי סביון:  קודם כל, אנו רואים בשנים האחרונות בד בבד עם העלאת שיעור מס קנייה על רכב חשמלי, רואים שיעור בגידול החדירה של הרכבים החשמליים

מירי סביון:  גם בשנה האחרונה לא ראינו, למרות שהיה גידול במס הקנייה מ-10% ל-20% לאו דווקא עלו מחירי הרכב החשמלי

מירי סביון:  בעבר כשבדקנו את הנתונים האלה ראינו שחלק מהרווחיות שנבעה כתוצאה משיעורי המס הנמוכים נשאר דווקא אצל היבואנים ולא תמיד גולגל להורדת המחירים

מירי סביון:  בנוסף מדובר פה כאמור בעלות תקציבית מאוד משמעותית

מירי סביון:  זה חלק מהאירוע

ולדימיר בליאק: כמה?     

מירי סביון: תכף נטליה תתייחס לעלויות

מירי סביון:  בנוסף, כאמור, בהתייחס לעלויות החיצוניות של כלי רכב שזו הסיבה שבשלה מטילים מס קנייה על כלי רכב, כי זה מייצר עלויות חיצוניות, והוזכר פה, אני רוצה להסביר את ההיגיון

מירי סביון:  כלי רכב במיוחד פרטיים, מייצרים כאמור גודש, עלויות של תאונות דרכים, מצריכים תשתיות, וגם רכבי הבנזין מייצרים זיהום אוויר וזיהום של רעש

מירי סביון:  רכב חשמלי עם כל העלויות החיצוניות שתיארנו חוסך את עלויות הרעש ואת עלויות זיהום האוויר

מירי סביון:  הוא לא חוסך בגודש, לא חוסך את תאונות הדרכים ולא חוסך את הצורך בתשתיות

מירי סביון:  מתוך העלויות האלה בתחשיבים שנערכו בעבר, העלויות החיצוניות שרכב חשמלי חוסך זה כרבע מהעלויות החיצוניות

מירי סביון:  לכן עדיין יש לו עלויות חיצוניות וזה הרציונל בכלל להטיל עליו מס

משה גפני: אבל עוד מעט לא יהיו רכבים כאלה, אנשים לא ירכשו את זה

ולדימיר בליאק: הרעש והפליטה זה רק רבע מהעלויות החיצוניות?     

מירי סביון: כל החלקים שהרכב החשמלי חוסך לפי העבודות שאנו מכירים זה סדר גודל של רבע

מירי סביון:  הגודש נשאר

אליהו (אלי) רביבו: זה מה שביקשתי – או מס נסועה או מס גודש

ולדימיר בליאק: דיברנו על זה על מס גודש בקדנציה הקודמת

מירי סביון: בנוסף, רכב חשמלי, בניגוד לרכב בנזין, באמת אין לו עלות נסיעה שולית כרגע

מירי סביון:  יכול להיות שבעתיד ייפתח המנגנון של מס נסועה וכו' ואז יראה עלויות חיצוניות בנסועה, אבל יש לזכור שכרגע רכב חשמלי ביחס לרכב בנזין נמצא גם אחרי ההעלאה, 35%, יישאר בתת מיסוי ביחס לעלויות החיצוניות ביחס לרכבים האחרים, גם בכניסה שלו למדינה בגלל העלויות החיצוניות כפי שתיארתי שממשיך לייצר אותם וגם בעובדה שבשוטף בכלל לא משלם מס נוסף על הנסיעה השולית שמייצרת כאמור את הגודש ואת כל העלויות ותאונות הדרכים

משה גפני: למה את חוזרת על הגודש ותאונות הדרכים? לא יהיה רכב כזה – יהיה רכב אחר

מירי סביון: אבל רכב אחר באמצעות מס הקנייה- -      

אליהו דלל: גם על האופניים החשמליים אתם לוקחים איזה מס? לא הגיוני

משה גפני: זו לא טענה

מירי סביון: אבל חשוב להבין – הסיבה שאנו נוטלים מס קנייה מכלי רכב זה מאחר שמייצרים את הגודש והעלויות החיצוניות, ואלה עלויות חיצוניות שגם רכב חשמלי מייצר ולכן יש מקום לגבות גם עליו מס, אם כי מופחת

מירי סביון:  זהו

נטליה מירנצ'וב: אני רוצה להתייחס

נטליה מירנצ'וב:  רכב חשמלי, אנו אומרים שחוסך פליטות ברמה של אגזוז אבל לא נטרלי מבחינה סביבתית

נטליה מירנצ'וב:  ייצור של סוללה חשמלית מייצר הרבה מאוד פליטות

נטליה מירנצ'וב:  ייצור של חשמל מייצר פליטות

משה גפני: אז אתם נגד?     

נטליה מירנצ'וב: אנחנו לא נגד, אנחנו רוצים – לא בכל מחיר

ינון אזולאי: כמה פליטות מייצר רכב חשמלי לעומת רכב עם מנוע 1,600 רגיל?     

נטליה מירנצ'וב: תלוי בצריכת חשמל

נטליה מירנצ'וב:  אם לוקחים את כל הדברים האלה בחשבון, לא הרבה יותר

ינון אזולאי: מציע שהדברים האלה זה המשרד להגנת הסביבה

משה גפני: הגנת הסביבה יכול להביא את כל הנתונים אבל היא מחליטה אם יש מס או אין

נטליה מירנצ'וב: סכום של למעלה ממיליארד שקל בשנה אחת

ינון אזולאי: כמה רכבים?     

נטליה מירנצ'וב: סכום שהמדינה זקוקה לו

נטליה מירנצ'וב:  אנו מדברים על חדירה של 20% בשנה בייבוא, ואם אנו לוקחים חודש אחרון, מחצית דצמבר אנו ב-36% מהייבוא

נטליה מירנצ'וב:  זה לא מוצר שהולך רק לאוכלוסיות- -      

ינון אזולאי: כמה רכבים זה 20%?     

ספיר איפרגן: מספר הרכבים החדשים שנכנסים כל שנה זה 300,000

ספיר איפרגן:  20% זה בין 60,000 ל-80,000 רכבים

ינון אזולאי: יש השנה בין 60,000 ל-80,000 רכבים שנכנסו?     

נטליה מירנצ'וב: אם אנחנו רוצים לצמצם פליטות, שישקיעו את זה- - -      

ינון אזולאי: את מסכימה שמצמצמים איתי פליטות, רק השאלה כמה

נטליה מירנצ'וב: כן, יש יותר יעילות לצמצם פליטות

ינון אזולאי: בצמצום פליטות האלה, בדקתם מבחינה סביבתית, שזה פוגע בבריאות, כמה אנו חוסכים בבריאות?     

נטליה מירנצ'וב: אנו משקיעים מיליארדים רבים לאורך שנים

ינון אזולאי: אל תשקיעו בבתי חולים

ינון אזולאי:  תשקיעו בבריאות לפני כן

מטי צרפתי הרכבי: מבחינת האוצר, יש אינטרס לייבא רק בנזין כי זה הכי הרבה כסף

מטי צרפתי הרכבי:  כלומר מבחינת משרד האוצר, מבחינת הקופה הציבורית, יש אינטרס שיהיו רק רכבי בנזין, כי זה הכי הרבה מיסים, ואם יעלו את המס של הרכבים החשמליים אני מניחה בגלל הבדלי המחירים המובנים, שיהיו יותר כניסה של רכבי בנזין

מטי צרפתי הרכבי:  וסוגיה שנייה, אדוני היושב-ראש, יש לזכור, ואני לא אומרת זאת בהתרסה, שיומיים מתוך שבעה ימים אין תחבורה ציבורית, ויש אוכלוסייה במדינת ישראל – לא יהודים ויהודים - היא אומרת שהפתרון לשלוח אותנו לתחבורה ציבורית לא נכון כי אחוז גבוה מהמדינה צריך פתרונות תחבורה גם בסוף השבוע

משה גפני: הנושא הוא הוויכוח מה שנאמר פה קודם, בין רכב אחד לשני

משה גפני:  לא ויכוח בין רכב פרטי לתחבורה ציבורית

אליהו (אלי) רביבו: נכון, והמדינה מבחינת משרד האוצר רוצים בנזין

משה גפני: בבקשה

אליהו דלל: אני באמת לא מבין את האוצר

אליהו דלל:  גברתי, יש מגמה ויש מדיניות של ממשלה

אליהו דלל:  יש פה שלושה משרדים: תחבורה, איכות הסביבה ואנרגיה, שכולם ללא יוצא מן הכלל, מצדדים בנושא, וזו המגמה שלהם

אליהו דלל:  יותר מזה, התחבורה הציבורית היום, שמשרד התחבורה מממן אותה, כולם לכיוון אוטובוסים חשמליים

אליהו דלל:  אין כבר אוטובוסים על סולר

אליהו דלל:  כולם או על גז – זו המגמה – או על חשמל

אליהו דלל:  אם זו המגמה, אתם פועלים במגמה הפוכה

אליהו דלל:  אולי תמצאו דברים אחרים, ומהם נביא את הכסף

אליהו דלל:  גם מה שנאמר פה, שהכסף הוא עבור התשתיות וכו', אותו דבר אפשר לומר בצורה אבסורדית – יש יותר אנשים מבוגרים בבתי החולים, לוקחים משם תשתיות של בתי החולים - בוא נגבה מהם יותר

אליהו דלל:  לא הגיוני

אליהו דלל:  צריך לראות מה המגמה ולפי זה לפעול

משה גפני: נכון

משה גפני:  תודה רבה

משה גפני:  חבר הכנסת רביבו

אליהו (אלי) רביבו: תודה

אליהו (אלי) רביבו:  אני מבקש לדעת איך מתקבלת העובדה שאת גם מדברת בחתך מאוד מודגש לעניין הגודש ומצד שני, אתם עדיין לא נוקטים בגישה שביקשתי לנקוט בה

אליהו (אלי) רביבו:  תסבירי, מה הסיבה שאינכם משנים את הפורמט עצמו?     

מירי סביון: קודם כל, חוק הגודש – יש חוק שהוועדה חוקקה אותו, וצפוי להיכנס לתוקף ב-2025 לעניין הגודש עצמו במטרופולין של תל אביב

מירי סביון:  לגבי הנושא של מיסוי נסיעה של רכב חשמלי, זה נושא שעולה מעת לעת על השולחנות, ומקבלי ההחלטות צריכים לקבל את ההחלטות

אליהו (אלי) רביבו: עשיתי סקירה מקדימה, וביקשתי להסיט את הדיון

אליהו (אלי) רביבו:  כל הרעיון של הגברת המיסוי על רכב חשמלי בא לשפות בגין אי הכנסה על רכב שאינו חשמלי, ואני שואל מה הסיבה שבכלל כל הפורמט לא יושב או על מס נסועה או על מס גודש?     

ספיר איפרגן: אשמח להשיב, היושב-ראש

ספיר איפרגן:  אני רכזת תחבורה באגף תקציבים באוצר

ספיר איפרגן:  שלום לכל הפורום הנכבד

ספיר איפרגן:  אשמח לתת כמה דגשים מנקודת מבטנו

ספיר איפרגן:  אשתדל לא לחזור על הדברים של עמיתיי ממשרד האוצר

משה גפני: תדעי שיש ויכוח בין משרד האוצר לכנסת

משה גפני:  חברי הכנסת כולם, ללא יוצא מן הכלל, סבורים שצריך לא להעלות את המס היום, נקודה

משה גפני:  על זה אין ויכוח

משה גפני:  אל תתחילי להסביר לנו למה את חושבת שצריך לשנות את ההחלטה שלנו

משה גפני:  זו החלטתנו ונימקנו את זה בהרבה מאוד נימוקים

משה גפני:  עכשיו תשיבי

אליהו (אלי) רביבו: עכשיו אבקש התייחסות לעניין ההצעה שלי

ספיר איפרגן: לכן ביקשתי להשיב

ספיר איפרגן:  ראשית אני מבקשת להדגיש שגם 35% מס קנייה זו הטבה מפליגה ביחס למנוע בעירה בנזין שזה 83%

ספיר איפרגן:  נזכור את זה

אליהו (אלי) רביבו: אבל זה לא מה ששאלתי

ספיר איפרגן: אני בונה את זה

ספיר איפרגן:  יש פה כמה הנחות עבודה

ספיר איפרגן:  מתחייבת לענות על כל השאלות

ספיר איפרגן:  על כן, שהמתווה לא מדבר על השוואה בין מס קנייה לבנזין לבין חשמלי, כך מגולמת ההבנה גם של משרד האוצר שיש מקום לעודד רכב חשמלי על בסיס בנזין, וזה פער דרמטי במס הקנייה, של קרוב ל-50%

ספיר איפרגן:  בשנת 24'- -     

ולדימיר בליאק: אבל זה לא במקרה

ספיר איפרגן: נכון

ספיר איפרגן:  אני מדגישה את זה

ספיר איפרגן:  עדיין יש פער דרמטי בין בנזין לחשמלי

ספיר איפרגן:       לגבי השאלות על הזרם וכניסת רכבים חשמליים, זו עובדה שחשוב שתהיה לנגד עיניה של הוועדה – הזרם בשנת 22' היא בין 20% ל-25%, אנו רוצים לראות איך תיסגר השנה

ספיר איפרגן:  כפי שנטליה הזכירה, חודש דצמבר יש פה קפיצה מטורפת בכניסת החשמליים וזה גידול מאוד משמעותי ביחס ל-21', שהאחוזים היו כמחצית למרות שהיה גידול באחוז, במס, בין 21' ל-22' ל-23'

ספיר איפרגן:  זה בא ללמדנו שעדיין רכב חשמלי בסוף מדובר בהחלטה כלכלית שמשתלמת מאוד עבור חלק גדול מהאנשים בגלל העלות הנמוכה מאוד לנסיעה השולית

ספיר איפרגן:      חבר הכנסת, למה אנו בוחרים למסות את זה ולא את זה

ספיר איפרגן:  קודם כל, חשוב לומר, שאנו כמשרד האוצר – אדבר בכובע שלי כרכזת תחבורה – לנגד עינינו תמיד עומדת מטרת העל של לצמצם את הפגיעה בתוצר בגלל הגודש

ספיר איפרגן:  הפתרון היחיד האפקטיבי בהתאם לכל ניסיון העולם וגם מחקרים, זה שעידוד תחבורה ציבורית – משרד האוצר כידוע משקיע המון משאבים

ספיר איפרגן:  לכן רכב פרטי באשר הוא רכב פרטי עדיין הוא רכב פרטי, לא משנה מה המנוע שלו

ספיר איפרגן:  לכן, כשמסתכלים על העלויות של רכב פרטי, בין אם הוא חשמלי ובין אם הוא מנוע בעירה פנימי, העלויות השליליות על המשק הן דומות

אליהו (אלי) רביבו: איך דומות?     

ספיר איפרגן: כי רוב הפגיעה הכלכלית, הרוב המוחלט זה גודש, לאחר מכן תאונות דרכים

אליהו (אלי) רביבו: נתתי לך פתרון ואת לא משיבה לי

אליהו (אלי) רביבו:  את מסבירה לי כל כך הרבה הסברים שהם אפילו לא דומים למה שאני שואל

ספיר איפרגן: כל זה מוביל אותי לדבר הבא

ספיר איפרגן:  זה לא סוד שאנו משרד האוצר, תומכים בעדכון מנגנון המס, כך שיתפוס יותר טוב את ההשפעה השלילית של הנסיעה השולית ברכב פרטי חשמלי דרך מס נסועה

ספיר איפרגן:  זה מה שאנו מנסים לקדם

ספיר איפרגן:  ניסינו לקדם את זה בסבב הקודם

רון כץ: זה גם כולל פלאג אין, נכון?     

ולדימיר בליאק: לא זוכר שניסיתם לקדם

ספיר איפרגן: אם מישהו רוכש פלאג אין ולא מטעין אותו, יצא שהרכב הזה כבד משמעותית ובפועל יש לו השפעה שלילית עוד יותר מרכב- --     

רון כץ: מבחינת המיסוי זה כולל את הפלאג אין או זה רק חשמלי?     

ספיר איפרגן: היום זה כולל אבל הוא יפסיק

ספיר איפרגן:  אנו מבחינים בין הפלאג אין לחשמלי

אליהו (אלי) רביבו: היא עדיין לא ענתה לי

אליהו (אלי) רביבו:  תסלח לי

אליהו (אלי) רביבו:  אני לא מקבל תשובות

אליהו דלל: אגב, אם כולם יעברו לתחבורה ציבורית- --     

אליהו (אלי) רביבו: את עונה מאוד יפה, אבל לא לעניין

ינון אזולאי: אין לנו פה סמכות לעשות משהו בהצבעה

אורית פרקש הכהן: אבל אנחנו לא חייבים לאשר את הצו

אורית פרקש הכהן:  אנחנו יכולים להצביע נגד

ינון אזולאי: אנחנו לא בהצבעה

אורית פרקש הכהן: אבל כשתבוא הצעה

אורית פרקש הכהן:  זה לא צו שאפילו מגיע לכאן?     

משה גפני: לא

ולדימיר בליאק: אז בוא נלך הביתה

משה גפני: אבל מגיעים לפה צווים

אליהו (אלי) רביבו: תסכימי איתי ברשותך, שלפחות רוב רובם של מי שמעוניין לרכוש רכב חשמלי היה רוכש רכב באמצעות בעירה פנימית ולא היה נוסע בתחבורה ציבורית, מסכימה איתי?     

ספיר איפרגן: הנתונים מראים שלא כך הדבר

ספיר איפרגן:  שיש רגישות למחיר

ספיר איפרגן:  אני עונה לך בהינתן הבחינה והסקירה הספרותית שנעשתה במשרד האוצר

ספיר איפרגן:  זה מראה שבהחלט יש השפעה של המחיר על ההחלטה האם לרכוש רכב או לא

משה גפני: אני אתן לדבר למי שבעד העלאת המס הזו

משה גפני:  מי שנגד, אין צורך עכשיו להיכנס לעניין

נאור שירי: רכב חשמלי אם מטעינים אותו בחמישי, אפשר לנסוע איתו בשבת? זה כמו מזגן בבית כנסת

יונתן פלורסהיים: שלום, אני רכז אנרגיה באגף תקציבים

יונתן פלורסהיים:  חברתי ספיר דיברה על האינטרס של היבטים של תחבורה ציבורית וגודש

יונתן פלורסהיים:  אנו כצוות שמייצג את ההיבטים האנרגטיים – ברור שאנו כמשרד האוצר דואגים להפחתה של פליטות ורוצים שיהיו כמה שיותר פליטות ושהרכבים שיש במדינת ישראל כולם יהיו חשמליים ונהנה מכל היתרונות האלה

יונתן פלורסהיים:  אנו פה באיזון עדין של מדיניות עד כמה להיטיב עם הרכבים שספיר אמרה

יונתן פלורסהיים:  אני רוצה להשלים את התמונה כי היו פה דברים שנוגעים להיבטים של תשתית ועמדות טעינה

יונתן פלורסהיים:  אנו פועלים כדי שהתשתית, החשמל במדינת ישראל, תאפשר את הגידול המשמעותי בצריכת החשמל לטובת הרכבים החשמליים

יונתן פלורסהיים:  בחוק ההסדרים האחרון העברנו המון שינויי חקיקה שנועדו לתמוך בחדירת רכב חשמלי, בין אם זה תשתית טעינה, בין אם זה בהשנעה ברשת החלוקה, בין אם זה בבתים משותפים

יונתן פלורסהיים:  אנו עובדים עם משרד האנרגיה על עמדות טעינה במקומות שלא יוקמו על ידי השוק הפרטי, אנו עובדים על רגולציה כדי לאפשר תחרות, שהטעינה תהיה כמה שיותר זולה או יעילה ולא ינצלו את זה שאנשים חייבים טעינה

אליהו דלל: אבל כמה זה מכניס למדינה?     

משה גפני: תודה רבה

משה גפני:  אין יותר שאלות

משה גפני:  מספיק

משה גפני:  כל מה שאמרת לא נכון

משה גפני:  אין עמדות טעינה

משה גפני:  לא התקדמתם עם זה

משה גפני:  אני ניהלתי פה ועדות שקודמיך אמרו, שיהיו עמדות טעינה, גם למוניות, גם למשאיות וגם לרכבים גדולים

משה גפני:  נכשלתם כישלון מוחלט בכל העניין הזה

משה גפני:  חוץ מנתניה

נאור שירי: לא הבנתי

נאור שירי:  מי נכשל?     

משה גפני: לכן העמדה שלנו - תבוא לדיון פה

נאור שירי: אני בדיון

משה גפני: אתה לא בדיון

משה גפני:  אנחנו שעתיים בדיון

משה גפני:  ואז העמדה שלנו זה שמכל הסיבות שבעולם, מנינו אותן אחת לאחת, אנו מבקשים לדחות את העלאת המס הזו

משה גפני:  כיוון שלא אקבל סעד מכם, לפי מה ששמעתי עכשיו מכולם, אני פונה לשר האוצר ומנכ"ל משרד האוצר

משה גפני:  אעביר לו גם את המכתב של כל חברי הכנסת שחתמו עליו

משה גפני:  אם מישהו רוצה שאזכיר גם אותו, אעשה זאת

משה גפני:  אני אבקש תשובה

משה גפני:  כיוון שלא צריך את הוועדה על הצו הזה היות שזה מתווה ישן, אם התשובה תהיה שלילית, נצטרך להיכנס לעניין ולראות מה כוחה של ועדת הכספים כשהיא דנה ומחליטה פה אחד

משה גפני:  אנו לא רוצים את המס הזה

משה גפני:  רוצים לדחות אותו מכל הסיבות שבעולם, כפי שאמרתי, במיוחד בעיתוי הזה

משה גפני:  זו החלטת הוועדה

משה גפני:  אם מישהו מבקש שההחלטה תהיה שונה, שיגיד

משה גפני:  אם לא, זו החלטת הוועדה

משה גפני:  אני מציע שתבחנו את זה מחדש

משה גפני:  לא רבים חזיתית ככה עם ועדת הכספים

משה גפני:  במיוחד שכולם באותה דעה

משה גפני:  אפשר לדחות את זה לפרק זמן מסוים, ולקיים דיון מחדש אצלכם, ולא לומר: קיימנו דיון, לא קיימתם דיון על זה

משה גפני:  אני הולך להעביר את המכתב לשר, לדבר איתו ולדבר עם המנכ"ל, להעביר לו גם את המכתב של כל חברי הוועדה

משה גפני:       תודה רבה

ינון אזולאי: כבוד היושב-ראש, כבר הנחתי הצעת חוק בעניין שאם תהיה בעיה נוכל להצביע עליה

משה גפני: בסדר גמור

משה גפני:  רעיון לא רע